Verejný Obstarávateľ :
 Mestská časť Bratislava - Petržalka, Kutlíkova 17, 852 12 Bratislava
 
PREDMET ZÁKAZKY: Znižovanie energetickej náročnosti v budovách sociálnych služieb Vavilovova 18 , Bratislava

Zákazka s nízkou hodnotou na uskutočnenie prác

B.1 OPIS PREDMETU ZÁKAZKY

Bratislava, júl  2009
B.1 OPIS PREDMETU ZÁKAZKY
OPIS PREDMETU ZÁKAZKY : 
Technické požiadavky na výmenu okien a dverí 
Demontáž starých drevených okien vrátane vnútorných a vonkajších parapetov, demontáž balkónových dverí a vstupných drevených zárubní a dverí do objektu :

-	Okno 1200/1750 mm v počte 67 ks.
-	Okno 1500/1750 mm v počte 44 ks.
-	Balkónové dvere  1800/2750 mm v počte 3 ks.
-	Vchodové dvere 1100/2000 mm v počte  1 ks.
-	Vchodové dvere/stena 2600/2700 mm v počte  1 ks
-	Medziokenné drevené vložky okien 10/180 cm.
-	Demontáž vonkajšieho parapetu v dĺžke 188 m.
-	Demontáž vnútorných parapetov v dĺžke 145 m.
-	Presun hmôt a odvoz na skládku, obstarávateľ bude požadovať doklad o uložení odpadu na skládku.

1.	Dodávka a montáž komplet plastových okien vrátane vnútorných a vonkajších parapetov, dodávka komplet balkónových dverí, zárubní a dverí do objektu :

-	Okno 1500/1750 mm v počte 39 ks, otvárave.
-	Okno 1200/1750 mm v počte 47 ks, otváravé aj sklápacie.
-	Okno 1200/1750 mm v počte 25 ks, otváravé.
-	Plastové medziokenné vložky okien 10/180 cm v počte 39 ks.
-	Balkónové dvere dvojkrídlové, 1800/2750 mm so zaskleným nadsvetlíkom 1800/65 cm vrátane rámu, v počte 3 ks z toho 2 ks pravé dvere a 1 ks ľavé dvere. Nadsvetlík pevný. Spodná časť dverí bude plná, s dvojitým opláštením, s tepelnoizolačnou výplňou (sendvič). Vrchná, zasklená časť dverí vrátane svetlíka bude opatrená žalúziou. )
-	Jednokrídlové vonkajšie vstupné dvere 1100/2000 mm, dvere budú protipožiarne s odolnosťou minim.30min.
-	Dvojkrídlové vonkajšie vstupné dvere plné, so zárubňou z plastových profilov 1800/2300 s pevne zaskleným nadsvetlíkom 2600/400 cm  v počte 1 ks s bočnými svetlíkmi , otvor rozmeru 2600/2700 š/v. 
-	Rám so sieťovinou proti hmyzu pre okno 1200/1750 mm v počte 47 ks. 
-	Vnútorný plastový parapet okien šírky 5- 10 cm v celkovej dĺžke 145 m.
-	Vonkajší klampiarsky parapet okien z eloxovaného hliníkového plechu rozvinutej šírky RŠ = 30 cm v celkovej dĺžke 188 m.
-	Vyspravenie vnútorných omietok a malieb okolo okien a dverí v dĺžke 1650 m.
-	Vyspravenie vonkajších omietok okolo okien a dverí v dĺžke 1650 m, aj v miestach pod parepetným plechom.
-	Dovoz materiálu a presun hmôt.
-	Prípadné použitie lešenia.

2.	Murárske práce :

Murárske práce v miestach vstupných stien a dverí do objektu :

-	U vstupov do objektu v mieste vybúraných jestvujúcich drevených balkónových otvorov rozmerov 180/2750 cm s dvomi jednokrídlovými dverami v počte 3 ks budú do poplastovanej zárubne osadené dvojkrídlové balkónové dvere 180/210 cm so zaskleným nadsvetlíkom na celkovú výšku otvoru 275cm. ( rozmer otvoru pre nové dvere so zárubňou a nadsvetlíkom je 180/275cm )
Zostávajúce bočné časti po stranách vybúraného otvoru šírky 45cm a výšky 275cm budú domurované murivom z pórobetónových prefabrikovaných tvárnic hrúbky 30cm. 
Pred osadením zárubne dverí a pred začatím murárskych prác bude jestvujúca podlaha hrúbky 15cm v páse šírky cca 45cm ( dĺžky 2,7m ) vybúraná po jestvujúcu hydroizoláciu proti zemnej vlhkosti zabudovanú v jestvujúcej podlahe.
Po odstránení sutiny z vybúraného pásu podlahy a dôkladnom vyčistení povrchu jestv. Hydroizolácie proti zemnej vlhkosti bude na túto natavený nový hydroizolačný pás zo živičnej hydroizolácie šírky 1m tak, aby po nahriatí a prilepení na zvislú stenu z novo murovaných pórobetónových tvárnic sa dal zahnúť do škáry druhého radu tvárnic pri murovaní nového muriva ( vo výške min. 15cm nad nášľapným povrchom jestvujúcej podlahy, tento úkon je potrebné vykonať počas realizácie murárskych prác ).
V mieste novo osadenej zárubne dverí bude prídavný hydroizolačný pás upnutý k spodnej časti zárubne, pod prahom dverí. Hneď po ukončení hydroizolačných prác bude škára podlahy v mieste nového muriva a tiež osadenej spodnej časti zárubne dverí utesnená zo strany interiéru pásikom z polystyrénu HR. 5cm a cement. zálievkou s položením novej nášľapnej povrchovej vrstvy podlahy z rovnakého materiálu ako je jestvujúca podlaha. Zo strany exteriéru bude škára podlahy vyplnená bet. Zálievkou so zahladeným povrchom.   
Novo murované murivo z pórobet tvárnic bude vo zvislom smere previazané s jestvujúcim murivom obvodového plášťa spôsobom vysekaných káps hĺbky 15cm, na výšku tvárnice ( cca 5 káps na výšku domurovania steny ).
Hydroizolácia muriva proti zemnej vlhkosti a vode siahajúca 15cm nad podlahu bude prekrytá zo strany interiéru, aj exteriéru keramickým soklom podlahy výšky 20cm, murivo bude opatrené vnútornými a fasádnymi omietkovými zmesami.

Murárske práce – nové murivo v mieste vybúraných 31 ks medziokenných vložiek rozmerov 45/180cm :
( v miestach ŽB. Prefabrik. stĺpov nosného skeletu stavby zo strany interiéru )

-	Domurovanie v miestach 31 ks vybúraných jestvujúcich medziokenných vložiek okien šírky 45 cm a výšky 180 cm bude vykonané z pórobet. prefabrikovaných tvárnic hrúbky 30cm. Dilatačná škára hrúbky 5cm medzi stĺpom nosného skeletu stavby ( zo strany interiéru ) a murovaným murivom bude vyplnená polystyrénom ( polystyrén. platňa 40/180cm. hrúbky 5cm ). Nové murivo bude opatrené vnútornými a fasádnymi omietkovými zmesami a maľbami

3.	Požadované parametre :
-	Demontáž a likvidácia starých okien a dverí podľa bodu 1.).
-	Plastové okná a dvere budú bielej farby.
-	Plastové okná budú 5 komorové so stredovým tesnením s min. hr. 7 cm. 
-	Rozmery otvorov pre požadovanú výmenu okien a dverí vrátane skladobných rozmerov jednotlivých okien a dverí viď viššie. Dodávateľ je povinný pred zahájením výroby okien a dverí jednotlivé rozmery otvorov fyzicky odmerať na stavenisku.
-	Hrúbka stien rámových profilov musí zodpovedať certifikátu RAL triedy A.
-	Požaduje sa tepelnoizolačné sklo 4/16/4 Ug = 1,1 W/m2.K, teplý okraj zasklenia a celoobvodové tesnenie.
-	Kľučky budú biele, kovové. 
-	V  miestnostiach a u hygienických zariadeniach budú okná opatrené interiérovými žalúziami.
-	Vnútorné parapety budú biele plastové, šírky 5 - 10cm. 
-	Vonkajšie klampiarske oplechovanie parapetu okien bude z eloxovaného hliníkového plechu, rozvinutej šírky 30cm, osadené bude tak, aby jeho okap prečnieval cez parapetné murivo min. 5cm. Farbu eloxovaného povrchu oplechovania určí obstarávateľ pred začatím výroby. 
-	Okná budú otváravé, pravé alebo ľavé. Upresnenie bude obstarávateľom dané pred začatím prác. Istenie okien pri otváraní aj sklápaní bude max. do uhla 30 stupňov s možnosťou po odistení vykonať plné otvorenie.
-	Balkónové dvere budú zamykateľné na kľúč
-	Rámy okien budú mechanicky ukotvené do murovaných ostení okien, murovaných parapetov a nadokenných prievlakov. Škáry v stykoch okien s murivom budú vyplnené PUR penou.
-	Súčasťou dodávky je aj spojovací material združených okien.
-	Na použité výrobky treba predložiť platný certifikát preukázania zhody.
-	Po osadení okien a dverí je nutné vykonať opravu poškodených omietok ( interiér, exteriér ).
-	Dodávateľ musí zabezpečiť stráženie objektu v prípade, že stavebnou činnosťou nebude možné objekt uzavrieť tak aby bola zaručená jeho bezpečnosť.